CELEX: 62007CN0563
Language: el
Date: 2007-12-20 00:00:00
Title: Υπόθεση C-563/07: Προσφυγή της 20ής Δεκεμβρίου 2007 — Επιτροπή των Ευρωπαϊκών Κοινοτήτων κατά Δημοκρατίας της Μάλτας

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/37
            
         Προσφυγή της 20ής Δεκεμβρίου 2007 — Επιτροπή των Ευρωπαϊκών Κοινοτήτων κατά Δημοκρατίας της Μάλτας
   (Υπόθεση C-563/07)
   (2008/C 51/61)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: U. Wölker και D. Lawunmi)
   
      Καθής: Δημοκρατία της Μάλτας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Μάλτας, μη ανακοινώνοντας τα απαιτούμενα στοιχεία για τη συμμόρφωσή της με την απόφαση 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (στο εξής: απόφαση) (1), σε συνδυασμό με τα άρθρα 2 έως 7 της απόφασης 166/2005/ΕΚ της Επιτροπής, της 10ης Φεβρουαρίου 2005, για θέσπιση των κανόνων εφαρμογής της απόφασης 280/2004/ΕΚ, παρέβη τις υποχρεώσεις που υπέχει από το άρθρο 3, παράγραφος 1, της απόφασης.
            
         Ισχυρισμοί και κύρια επιχειρήματα
   Κατά το άρθρο 3, παράγραφος 1, της απόφασης 280/2004/ΕΚ, τα κράτη μέλη, για την αξιολόγηση της συντελεσθείσας προόδου και προκειμένου να καταστεί δυνατή η προετοιμασία ετήσιων εκθέσεων από την Κοινότητα, σύμφωνα με τις υποχρεώσεις που υπέχουν δυνάμει της UNFCCC και του πρωτοκόλλου του Κιότο, υποβάλλουν ετησίως στην Επιτροπή μέχρι τις 15 Ιανουαρίου ορισμένα στοιχεία σχετικά με τις εκπομπές αερίων του θερμοκηπίου.
   Δεδομένου ότι η Δημοκρατία της Μάλτας δεν έχει παράσχει στην Επιτροπή τα στοιχεία που όφειλε να της υποβάλει μέχρι τις 15 Ιανουαρίου 2006, η Επιτροπή είναι υποχρεωμένη να συναγάγει ότι οι αρχές της Μάλτας δεν έχουν εκπληρώσει τις υποχρεώσεις που υπέχουν από το άρθρο 3, παράγραφος 1, της εν λόγω απόφασης.
   
      (1)  ΕΕ L 49, σ. 1.